kardosdrur/scandi-wiki huggingface dataset:
Bioetik

Bioetik er de videnskabelige teorier over de etiske problemstillinger, som de videnskabelige biologiske discipliner og de medicinske videnskaber rejser.

Bioetikken behandler etiske spørgsmål, der kommer i forbindelse med "livsvidenskaberne" (især biologien og medicinen – biologi af græsk: "Bios – liv"; logi – af logos – ord, læren om eller rettere; ordene om). Men bioetikken har vidtrækkende konsekvenser for bioteknologierne, politologiske studier, jura, filosofi og teologi. Som et hvert andet videnskabligt felt, er der forskellige modsatrettede opfattelser af bioetikken – af dens område, af dens betydning og af dens grundlag som videnskab – og ikke mindst dens videnskabelige grundlag.

Bioetikken behandler for eksempel så forskellige problemstillinger som fostrets juridiske rettigheder, menneskets liv, dets sundhed og dyrenes og planternes liv – og rettigheder. Sag med andre ord behandler bioetikken problemstillinger vedrørende liv og levende væsner.

I Danmark er en de mest fremtrædende forskere inden for bioetikken Jacob Rendtorff, der blandt andre ting har behandlet problemstillinger vedrørende fostrets rettigheder, miljøpolitikker og indsnævringen af det medicinske normalitetsbegreb, der er fundet sted som følge af udviklingen inden for medicinen, hvilket i Danmark skal ses i forhold til den store produktion af psykofarmaka, som har været en af de vigtigste nye områder for dansk eksport og udviklingen af et veludviklet hjemligt marked. Rendtorff arbejder primært ud fra et fænomenologisk udgangspunkt, med udgangspunkt i de de europæiske menneskerettigheders grundlæggende princip om den enkeltes ret til sin værdighed og integritet, udfoldet til behandling af naturens og biotopernes sårbarhed over for menneskelig påvirkning.

En anden vigtig forsker er Mickey Gjerris, der er lektor i bioetik ved Fødevareøkonomisk Institut på Københavns Universitet. Han har beskæftiget sig med etiske overvejelser over marked, miljø, dyr og natur og er sammen med Lars Danner Madsen redaktør af bogen Naturens sande betydning: om natursyn, etik og teologi. Desuden Thomas Søbirk Petersen, der er professor i etik ved Roskilde Universitet, hvor han primært forsker i bioetik. Han er medlem af Det dyreetiske råd og har publiceret flere bøger og artikler om emnet dyreetik. Endelig har filosoffen Jes Harfeld fra Aalborg Universitet beskæftiget sig indgående med området.

Referencer

Litteratur

Eksterne henvisninger 
 Aarhus Universitet:Center for Bioetik og Nanoetik
Grane (Norge)

Grane (samisk Gaala) er en kommune i Nordland fylke i Norge, med Trofors som administrationssted. Andre småbyer i kommunen er Majavatn, og Svenningdal. Kommunen grænser i nord til Vefsn, i øst til Hattfjelldal, i syd til Røyrvik og Namsskogan, og i vest til Bindal og Brønnøy.

Vigtige erhverv er landbrug og skovbrug. Europavej 6 og Nordlandsbanen passerer gennem kommunen. Vejforbindelse til Hattfjelldal og Sverige samt Tosenvegen som starter i Vasselv og fører ud til kysten af Helgeland.

Geografi 
Store dele af kommunen består af skov – og fjeldområder. Bjortjønnlimyrene naturreservat og deler av Børgefjell nationalpark ligger i kommunen. Ved Trofors mødes elvene Austervefsna og Svenningdalselva og danner elvsystemet Vefsna.

Den største turistattraktion i Grane er Laksforsen i Vefsna, fossen ligger cirka 20 km. nord for Trofors.

Elve, fjelde og søer i Grane 
 Fiplingvatn
 Gåsvatnet
 Store Svenningsvatnet
 Vefsna
 Store Majavatnet
 Majaklumpen

Historie 
Grane var oprindelig en del af Vefsn, men blev skilt ud som selvstændig kommune i 1927. Under 2. verdenskrig blev flere personer skudt i forbindelse med Majavatn-affæren.

Tusenårssted 
Kommunens tusenårssted er Grane bygdetun som ligger i Gammelsagmaro lige øst for Trofors centrum. Bygdetunet er bygget op af en række bevaringsværdige bygninger som er hentet fra forskellige dele af kommunen og genrejst på bygdetunet. Bygdetunet blev officielt åbnet i 1998 og har en central placering i Granedagene, som arrangeres i midten af juni hvert år.

Fra Grane bygdetun er der lavet tursti til fangstanlægget på Tromoan, hvor der er en række fangstgruber fra yngre jernalder.

Referencer

Eksterne henvisninger 
 Kultur i Grane på kort fra Kulturnett.no

Kommuner i Nordland
Morten Lorentzen

Morten Lorentzen (født 19. august 1960) er en dansk skuespiller, komiker og instruktør. Han er særligt kendt for sin rolle som John i duoen John & Aage, samt som instruktør af julekalenderen Gufol mysteriet (senere genudsendt under navnet Station 7-9-13) og Jul på Vesterbro. Han er søn af den danske komponist Bent Lorentzen.

Morten Lorentzen fik sammen med kollegaen Povl Carstensen et gennembrud med comedy-duoen John & Aage, der fungerede som værter på Kanal 2's Ung-TV (1986-1988). Programmet er senere blevet udgivet med succes på VHS af Nordisk Film i 1990, og på DVD i 2004. Desuden udgav de i 1988 filmen Huller i suppen, som er en blanding af indslag med forskellige af deres figurer, krydret med en god gang practical jokes for skjult kamera i København.

Mange husker også Morten fra tv-filmen De skrigende halse fra 1993, hvor han spiller Bartenderen Iggy.

Filmografi

Film
Midt om natten (1984)
Huller i suppen (1988)
En verden til forskel (1989)
De skrigende halse (1992)
Hvid nat (2007)

TV
Mor er major (1985) - Ole
Guldregn (1986–1987) - udgivet som film i 1988
Gufol mysteriet (1997) - Instruktør
Rejseholdet (2000–2003) afsnit nr: 11 - Falcon
Hotellet (2000–2002) afsnit nr: 11 - Skolelærer
Jul på Vesterbro (2003) - Instruktør
Mægtige maskiner (2009) - speak

Eksterne henvisninger 
 
 Morten Lorentzens hjemmeside 

Filminstruktører fra Danmark
Hørdum Kirke

I Hørdum Kirke findes den eneste sten i Danmark med gengivelse af nordiske myter.

Hørdumstenen 

Under restaurering af kirken i 1954 fandt man "Thorstenen" eller Hørdumstenen, som nu står i våbenhuset. Den var nedlagt som trappesten. På stenen er med helleristning gengivet historien om Thors fisketur efter Midgårdsormen.

Eksterne kilder og henvisninger 

 Hørdum Kirke hos KortTilKirken.dk
 Hørdum kirke i bogværket Danmarks Kirker (udg. af Nationalmuseet)

Kirker i Thisted Kommune
Kirker i Aalborg Stift
Kirker i Thisted Amt
Koldby (Thy)

Koldby er en lille by i Thy med , beliggende i Hørdum Sogn. Byen hører til Thisted Kommune og ligger i Region Nordjylland.

Nabobyen Hørdum er beliggende ca. 2 kilometer mod vest og Thisted 18 kilometer mod nord.

I Koldby ligger Koldby skole, der havde et elevtal på 113 i skoleåret 2019/20. Skoleinspektør var i perioden 1961 til 1983 forfatter og jæger Søren Vase.

En anden forfatter, Majnar S. Nielsen, blev født i Koldby i 1926. Hans debutroman fra 1982, Bagerens søn, er baseret på hans egen opvækst i Koldby, selv om stedet i bogen kaldes Skelhøj.

Kilder 

Byer i Thisted Kommune
Laksforsen

Laksforsen er et 17 meter højt vandfald i elven Vefsna i Grane kommune i Nordland fylke i Norge, ca. 20 km nord for Trofors. Det har en  vandføring på 700 m³ vand pr. sekund.

Fossen ligger lige ved Europavej 6 hvilket  gør den til en meget besøgt turistattraktion. Fossefallet blev i 2004 besøgt af 80.000 mennesker.

Laksetrappen op ad fossen er lukket for at hindre gyrodactylus-smittet laks i at  komme videre op i elvsystemet.

Se også
Vandfald i Norge

Nordlands geografi

Vandfald i Nordland
Hadsel

Hadsel er en kommune i Nordland fylke i Norge. Den er den sydligste kommune i Vesterålen. Den grænser i nord og øst til Sortland, i sydøst til Lødingen, og i syd til Vågan.

Kommunen er spredt over fire store øer (deraf kommunevåbnet), Hadseløya, Hinnøya, Langøya og Austvågøy, og mange mindre som f.eks. Børøya. Omtrent 70% af befolkningen bor på Hadseløya. Hadseløya, Børøya og Langøya er knyttet sammen med to broer.

Stokmarknes er kommunens administrationscentrum, mens Melbu er den anden større by i kommunen.

Fjorde, fjeld og øer i Hadsel 
 Trollfjorden
 Brottøya

Ændringer af kommunegrænser 
 Oprindelig omfattede Hadsel kommune hele Eidsfjorden, med undtagelse af den aller yderste del i vest, som tilhører Bø. 1. januar 1963 blev indre Eidsfjord overført til Sortland kommune. Området havde 1.360 indbyggere.

Referencer

Eksterne henvisninger 

 Billeder fra Hadsel 
 Kultur i Hadsel på kort fra Kulturnett.no

Kommuner i Nordland
Alex Band

Alex Band (født 8. juni 1981) er en amerikansk sanger

The Calling 
Som 15'årig lavede han, sammen med Aaron Kamin, en kontrakt med RCA Records, på det tidspunkt var han droppet ud af skolen, men han fik alligevel sit afgangbevis, ved hjælp af hjemme undervisning. Bandets første single var Wherever You Will Go, som hurtigt røg ind på første pladsen på mange hitlister verden over, og vandt et par priser for sangen. Deres første album Camino Palmero udkom i 2001, hvor på der også var hittene Adrienne, Could it Be Any Harder og selvfølgelig Wherever You Will Go. Albummet blev en succes, og i 2004 udgav de endnu et album, nemlig Two, den fik desværre ikke så meget succes i Danmark, men i lande som Brasilien blev den enormt populær. Dog var hittet Our Lives derpå, som The Calling bl.a. spillede til cermonien ved OL i 2004.
Den 4. Juni 2005 spillede The Calling deres måske sidste koncert, de bestemte sig for at holde en pause.
Udover sange til deres album, har Aaron Kamin & Alex Band også lavet hittet For You til filmen Daredevil. De har også medvirket i et afsnit af serien American Dreams, hvor Kamin & Band sang lidt af en ukendt sang.

Solo Karriere 
Da Alex Band begyndte på hans solo karriere, skiftede han pladeselskab, i dag har han en kontrakt med Geffin Records. Han har skrevet og sunget sangen The Truth til en af hans fars film, og sunget Elvis Presley sangen Keep Your Hands To YourSelf til filmen Sweet Home Alabama. Han har også skrevet og sunget sangen It dosen't get better than this til filmen Bratz: The Movie. Han har foruden at skrive sange, og synge dem, også medvirket i hans kones film "Fish Without A Bicycle", i den film havd han dog kun en lille rolle, men dertil skrev han også sangen Take Hold Of Me, som han også sang.
Han har også arbejdet sammen med Santana, hvor han har sunget Chad Kroegers sang Why don't you and I med Santana, også denne sang blev et hit for Alex Band, og den er også kommet med på Santans album Ultimate Santana.
Han har skrevet et nyt album, og Alex har også indspillet det, og Alex Band har lovet at det udkommer i løbet af 2008. Foruden det nye album, har han udgivet en EP, som man personligt kan bestille. Ep'en udkom i april måned 2008.

Sangere fra USA
Frank J. Selke Trophy

Frank J. Selke Trophy er et trofæ der årligt gives til den bedste defensive forward i NHL. Vinderen findes efter en afstemning blandt medlemmerne af Professional Hockey Writers' Association. Afstemningen foretages umiddelbart efter afslutningen på grundspillet.

Trofæet har fået sit navn efter Frank J. Selke, en tidligere General Manager for Toronto Maple Leafs og Montreal Canadiens. Trofæet blev uddelt første gang efter sæsonen 1977-78.

I sæsonen 2007-08 vandt Pavel Datsyuk fra Detroit Red Wings trofæet foran klubkammeraten Henrik Zetterberg og John Madden fra New Jersey Devils.

Frank J. Selke Trophy vindere 

 2008 – Pavel Datsyuk, Detroit Red Wings
 2007 – Rod Brind'Amour, Carolina Hurricanes
 2006 – Rod Brind'Amour, Carolina Hurricanes
 2005 – Ikke uddelt pga lockout
 2004 – Kris Draper, Detroit Red Wings
 2003 – Jere Lehtinen, Dallas Stars
 2002 – Michael Peca, New York Islanders
 2001 – John Madden, New Jersey Devils
 2000 – Steve Yzerman, Detroit Red Wings
 1999 – Jere Lehtinen, Dallas Stars
 1998 – Jere Lehtinen, Dallas Stars
 1997 – Michael Peca, Buffalo Sabres
 1996 – Sergei Fedorov, Detroit Red Wings
 1995 – Ron Francis, Pittsburgh Penguins
 1994 – Sergei Fedorov, Detroit Red Wings
 1993 – Doug Gilmour, Toronto Maple Leafs
 1992 – Guy Carbonneau, Montreal Canadiens
 1991 – Dirk Graham, Chicago Blackhawks
 1990 – Rick Meagher, St. Louis Blues
 1989 – Guy Carbonneau, Montreal Canadiens
 1988 – Guy Carbonneau, Montreal Canadiens
 1987 – Dave Poulin, Philadelphia Flyers
 1986 – Troy Murray, Chicago Black Hawks
 1985 – Craig Ramsay, Buffalo Sabres
 1984 – Doug Jarvis, Washington Capitals
 1983 – Bobby Clarke, Philadelphia Flyers
 1982 – Steve Kasper, Boston Bruins 
 1981 – Bob Gainey, Montreal Canadiens
 1980 – Bob Gainey, Montreal Canadiens
 1979 – Bob Gainey, Montreal Canadiens
 1978 – Bob Gainey, Montreal Canadiens

Eksterne henvisninger 
 NHL.com 

NHL
Favorit 104,7

Favorit 104,7 er en dansk-svensk radiokanal der udsendes over Nordsjælland og Helsingborg.

Favorit har studier og kontorer i både Helsingborg og Nivå.

Ekstern henvisning 
Favorit 104,7 

Radiokanaler fra Danmark
Sankt Clemens Kirke (Bornholm)

Sankt Clemens Kirke eller Klemens Kirke i Klemensker på Bornholm blev bygget 1882 og afløste den middelalderlige Sct. Clemens kirke. Kirken er opført i kløvet granit. Det meste af kirkens inventar er fra denne tid. Kirkens oprindelige dekoration var udført af Johan N. Schrøder, men er malet over.

Kirken blev restaureret i 1960. Dens udsmykning er præget af bornholmsk kunst.

Galleri

Litteratur 
 Klemens Kirke, Udateret hæfte, signatur C. W. D.

Eksterne kilder og henvisninger 

 Sogneportalen
 Danmarks kirker 
 Sankt Clemens Kirke hos KortTilKirken.dk
 Sankt Klemens Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Cort Adeler

Cort Sivertsen Adeler eller Adelaer (født 16. december 1622 i Brevik i Norge, død 5. november 1675 i København) var en dansk-norsk søofficer, der blev generaladmiral.

Han kom som 15-årig i tjeneste i den hollandske flåde, og kom senere i venetiansk tjeneste, hvor han i 1645 blev udnævnt til kaptajn. Her vandt stor hæder i kampen mod tyrkerne, især i Slaget ved Dardanellerne. Han blev belønnet med Markusordenen og en livsvarig pension.

I 1663 blev han kaldt til Danmark af Frederik 3., hvor han blev udnævnt til generaladmiral og vicepræsident i admiralitetet, hvor han var med til at planlægge flådeaktiviteterne i den skånske krig, men måtte på grund af sygdom i 1675 overgive kommandoen til Niels Juel. 

Ved siden af sine embeder havde Cort Adeler også en omfattende købmandsvirksomhed. I 1666 blev han optaget i den danske adel, og tog her navnet Adeler, formentlig efter hans første stilling i den hollandske flåde, som var Adelborst, hvilket svaret til kadet.

Kilder

Eksterne henvisninger 
 

 
 Chr. Bruun, Curt Sivertsen Adelaer – En historisk Undersøgelse, Gyldendal, København 1871
 Preben Holck, Cort Adeler, Gyldendal, 1934.
 Dansk Biografisk Haandleksikon, ved Svend Dahl og P. Engelstoft, 1920
 Hagerups Illustrerede Konversationsleksikon, 1920
 Ole Henrik Gjeruldsen, Cort Adeler. Sjømann og krigshelt fra 1600-tallet, Oslo 2018.

Danskere i 1600-tallet
Cort
Admiraler fra Danmark
Godsejere fra Norge
Riddere af Dannebrog (1671-1808)
Personer i Den Skånske Krig fra Danmark-Norge
Release the Stars

Release the Stars er Rufus Wainwrights femte studiealbum og blev udgivet 15. maj 2007. 

Albummet er blevet modtaget med rosende anmeldelser af den danske presse.

Spor 
"Do I Disappoint You" – 4:40
"Going to a Town" – 4:06
"Tiergarten" – 3:26
"Nobody's Off the Hook" – 4:27
"Between My Legs" – 4:26
"Rules & Regulations" – 4:05
"I'm Not Ready to Love" – 5:51
"Slideshow" – 6:21
"Tulsa" – 2:20
"Leaving For Paris No.2" – 4:52
"Sanssouci" – 5:16
"Release the Stars" – 5:20

Album fra 2007
Popalbum fra Canada
Timothy Leary

Timothy Francis Leary (født 22. oktober 1920 i Springfield, Massachusetts, død 31. maj 1996 Los Angeles, Californien) var en amerikansk skribent, psykolog, aktivist inden for forskning og brug af psykedeliske stoffer og programmør. Som ikon for 1960'ernes modkultur er han mest berømt som talsmand for den terapeutiske og åndelige nytte af LSD. I tresserne lancerede han slagordet "Turn on, tune in, drop out".

I 1964 udgav Leary sammen med Ralph Metzner bogen The Psychedelic Experience som i høj grad baserede sig på Den tibetanske dødebog.

Eksterne henvisninger 

 

Faglitterære forfattere fra USA
Programmører fra USA
Psykologer fra USA
Skuespillere fra USA
Aktivister fra USA
Amerikanere i 1900-tallet
Sergio Ramos

Sergio Ramos García (født 30. marts 1986 i Camas, Sevilla, Andalusien) er en spansk fodboldspiller der spiller som forsvarspiller for den spanske La Liga-klub Sevilla. Sergio Ramos var blandt andet med på Spaniens landshold da de vandt EM i 2008 og 2012, og desuden også ved VM i Sydafrika 2010. Han bliver mest brugt som midterforsvarer men kan også spille højreback. Han var fra oktober 2015, og frem til skiftet til PSG i 2021 anfører i Real Madrid.￼￼

Biografi 
Sergio Ramos blev født i Camas, Sevilla, søn af José Maria og Paqui og har en ældre bror, René, samt en søster, Miriam. Som yngre spillede han for Sevillas andethold. Hvor han startede med at spille på højrekanten som forsvarer. I en kamp mod FC Steaua Bucureşti, hvor Sergio Ramos lige havde fået besked om brorens snarlige forældreskab, tilegnede han det mål, han scorede, til broren.

Karriere 
Efter 2 års erfaring i La Liga blev han kendt for at kunne spille på enhver forsvarsposition. Sevilla fik mange bud på køb af Ramos, men han endte med at blive solgt til Real Madrid for 27.000.000€ i sommeren 2005 hvilket, på det tidspunkt, gjorde ham til den anden dyreste teenager efter Wayne Rooney.

Målet for Real Madrid med købet af Ramos, var at få en centerforsvarsspiller, dog blev han langt hen af vejen brugt som højreback for de spanske giganter. Faktisk fik Ramos først etableret sig 100 % som midterforsvar i sæsonen 2011/2012. Ramos scorede sit første Champions League-mål i kampen mod Olympiakos.

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Sevilla FC
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Verdensmestre i fodbold
Said Chayesteh

Said Chayesteh (født 21. juli 1984) er en dansk/iransk skuespiller

Chayesteh er bl.a. kendt for sin rolle som Karim i TV 2's politiserie Anna Pihl og for sin medvirken i Vild med dans hvor han sammen med partneren Mette Georgio fik en 6. plads. Han deltog også i april 2011 i madprogrammet 4-stjerners Middag på Kanal 5 (sæson 3, episode 18 første gang sendt 27. september 2011).

Han er opvokset i Albertslund og blev handelsstudent fra Høje Taastrup Handelsskole i 2003. Han har ydermere en bachelor i kommunikation og virksomhedsstudier fra Roskilde Universitet (RUC) fra 2009 og en kandidat i medievidenskab fra Københavns Universitet fra 2013. Siden 2018 har Chayesteh arbejdet som LEAN partner i Novo Nordisk A/S. Said har ingen skuespilleruddannelse.

Eksterne henvisninger 
 

Skuespillere fra Danmark
Personer fra Albertslund
Aalborg Stiftstidende

Aalborg Stiftstidende er en tidligere lokalavis for det nordjyske med hjemsted i Aalborg. Navnet Aalborg Stiftstidende forsvandt i 1999, da avisen blev sammenlagt med Vendsyssel Tidende, Fjerritslev Avis og Løgstør Avis og blev til Nordjyske Stiftstidende.

Aalborg Stiftstidendes historie var indtil 1999 den næstældste eksisterende avis i Danmark, kun overgået af Berlingske Tidende. Fredag 2. januar 1767 udkom nemlig et ugeblad under titlen Nyttige og fornøyelige jydske Efterretninger i den nordjyske storkøbstad Aalborg. Bladets stiftere var de fire Aalborg-præster: Stiftsprovst Herman Peter Gudme, residerende kapellan ved Budolfi Kirke Peter Clementin, kapellan ved Vor Frue Kirke Johan Wandall og kapellan ved Budolfi kirke Peder Gudme.

De fire præster købte i 1765 et bogtrykkeri (det senere Aalborg Stiftsbogtrykkeri), og søgte om privilegium til at udgive en avis. Der skulle dog gå seks år, før de fik det. Efter to års venten begyndte de i 1767 at udgive den første avis uden privilegium.

Nordjyske Stiftstidende fik sit navn i 1999 efter sammenlægning af Aalborg Stiftstidende, Vendsyssel Tidende, Fjerritslev Avis og Løgstør Avis. Således ophørte Aalborg Stiftstidende med at udkomme i 1999.

Aalborg Stiftstidende A/S 
Aktieselskabet bag Aalborg Stiftstidende eksisterer endnu. Anno 2010 som et selskab der ejer 91% af Nordjyske Holding (holdingselskabet bag den nuværende Nordjyske Stifstidende). Aalborg Stiftstidende A/S ejer også 50% af Vendsyssel Tidende A/S. Aalborg Stiftstidendes Fond ejer 100% af Aalborg Stifstidende A/S.

Litteratur 
 Lars Tvede-Jensen, Jydske Efterretninger. Historien om Aalborg Stiftstidende gennem 225 år, Aalborg Universitetsforlag, 1991. .
 Emanuel Sejr, Aalborg Stiftsbogtrykkeri 1743-1943, Aalborg Stiftsbogtrykkeri, 1943.

Ekstern henvisning 
 Digitaliserede udgaver af Aalborg Stiftstidende i Mediestream
 Læs om Aalborg Stiftstidende i opslagsværket "De Danske Aviser"

Aviser fra Jylland
Stiftstidende
Etableret i 1767
Ophørt i 1999
Stiftstidende
Index librorum prohibitorum

Index Librorum Prohibitorum (Oversigt over forbudte bøger) var en liste over forbudte bøger i Den katolske kirke. Indekset blev til i lyset af den protestantiske reformation og blev med tiden et vigtigt værktøj for inkvisitionen. Det havde sin glansperiode i 1600-tallet og blev ajourført helt op til 1961. I 1966 blev indekset officielt afskaffet.

Indekset var en del af kirkens censurapparat. Alle katolske skrifter skulle igennem en forhåndscensur, der skulle sikre at indholdet var i overensstemmelse med den katolske tro. En sådan forhåndsgodkendelse hed Imprimatur (latin for kan trykkes). Den form for censur fandtes også i det protestantiske Danmark.

Historie 
En liste over forbudte bøger var ikke en katolsk opfindelse. Efter bogtrykkerkunstens opfindelse i 1455 blev det muligt at trykke og sprede litteratur på en måde og med en hast, der ikke tidligere var set. I en række lande som Frankrig opstod der et statsligt bogforbud, der havde til hensigt at regulere og kontrollere bogmarkedet politisk som religiøst.

I 1515 vedtog Det femte Laterankoncil (kirkemøde) princippet med en liste over forbudte bøger. I 1550'erne, da den katolske kirke var rystet af reformationen, etablerede Pave Paul 4. i 1559 det første Index Librorum Prohibitorum, der fortrinsvis rummede kætterske værker af Martin Luther og Jean Calvin. Motivet var at værne om den sande tro.

Indekset rummede også videnskabelige værker, og henimod slutningen af middelalderen blev en række magiske værker og værker om troldomskunst tilføjet, og indekset blev brugt af inkvisitionen.

Indekset havde sin storhedstid fra 1559 og 100 år frem: Europa gennemlevede en ustabil periode trosmæssigt med de store religionskrige. Indekset blev revideret flere gange, og den sidste trykte udgave fra 1948 havde 4000 titler med. Op gennem 1800- og 1900-tallet blev indekset mere kontroversielt. Ved Det første Vatikankoncil i 1870 var dets afskaffelse på dagsordnen, men koncilet blev afbrudt på grund af den fransk-tyske krig. Først efter Andet Vatikankoncil i 1966 blev listen formelt afskaffet. Den rummede da 6000 titler.

Forbudte skrifter 
Index Librorum Prohibitorum rummede blandt andre værker af René Descartes, Blaise Pascal, Voltaire, Victor Hugo ("De elendige" stod på listen frem til 1959), Peter Abelard, Erasmus af Rotterdam, Immanuel Kant, Emile Zola og Jean-Paul Sartre. De to sidste var opført med opera omnia, "alle værker".

Forfattere på Index Librorum Prohibitorum:

Eksterne henvisninger 

 1948-udgaven .

Romerskkatolske kirke
Europas historie
Reformationen